রিফাত উদ্দিন, মাধবপুর থেকে ॥ মাধবপুর উপজেলার বুল্লা ইউনিয়নের পাটলী গ্রামে রাস্তা নিয়ে বিরোধকে কেন্দ্র করে সোমবার দুপুরে দু’পক্ষে সংঘর্ষে মহিলাসহ কমপক্ষে ১০ জন আহত হয়েছে। গুরুতর আহত অবস্থায় তাদের মাধবপুর ও হবিগঞ্জ সদর হাসপাতালে ভর্তি করা হয়েছে। প্রত্যক্ষদর্শী সূত্রে জানা যায়-পাটলী গ্রামের ইজ্জত আলীগংরা রাস্তা দিয়ে যাতায়াত করতে গিয়াসউদ্দিনগংরা বাধাঁ দেয়। এ নিয়ে গতকাল সোমবার দুপুর ২টার দিকে দু’পক্ষ সংঘর্ষে লিপ্ত হয়। এতে মহিলাসহ কমপক্ষে ১০ জন আহত হয়। আহত গহর আলী (৫৫) ইজ্জত আলী (৪৫) মিনারা বেগম (৩৫) সিরাজুল ইসলাম (৫৫) গিয়াস উদ্দিন (৪৮) রতন মিয়া(৪০) জতন মিয়া (৩৮) সুজন মিয়া (৩২) সায়েদ মিয়া (৪৪) কে মাধবপুর ও হবিগঞ্জ সদর হাসপাতালে ভর্তি করা হয়েছে।